Վիտալի Տիխով

**Վիտալի Գավրիլովիչ Տիխով** (,  (14) փետրվարի, 1876, Կիևի նահանգ, Ռուսական կայսրություն – 1939, Լենինգրադ, ԽՍՀՄ), ռուս գեղանկարիչ, որ աշխատել է նյու ժանրում, Գեղարվեստական շրջիկ ցուցահանդեսների ընկերության անդամ։

## Կենսագրություն
thumb|left|303px|'''«Ռուսական բաղնիքում»''' (1916), ''կտավ, յուղանկար'', ''մասնավոր հավաքածու''
Վիտալի Տիխովը ծնվել է 1876 թվականի փետրվարի 2-ին Կիևի նահանգում։ Ընդհանուր կրթություն է ստացել Մորշանսկի ռեալական ուսումնարանում։ 1901 թվականից մինչև 1904 թվականը սովորել է Ալեքսանդր Մակովսկու գեղարվեստի մասնավոր ստուդիայում։ 1904 թվականին Ալեքսանդր Մակովսկին ստեղծել է Վիտալի Տիխովի դիմանկարը, որը ներկայացվել է Գեղարվեստական շրջիկ ցուցահանդեսների ընկերության XXXIII ցուցահանդեսում։

1904 թվականին Վիտալի Տիխովը՝ որպես ազատ ունկնդիր, ընդունվել է Գեղարվեստի կայսերական ակադեմիայի Գեղարվեստական բարձրագույն ուսումնարան, որտեղ սովորել է Ալեքսանդր Մակովսկու հոր՝ պրոֆեսոր Վլադիմիր Մակովսկու արվեստանոցում։ Վիտալի Տիխովը համարվել է Վլադիմիր Մակովսկու ամենատաղանդավոր աշակերտներից մեկը։

1912 թվականին Վիտալի Տիխովն ավարտում է կրթությունն ուսումնարանում։ Գեղարվեստի կայսերական ակադեմիայի 1912 թվականի մրցութային ցուցահանդեսին «Լողացող կանայք» () նկարի համար Վիտալի Տիխովին շնորհվել է նկարչի կոչում կրթաթոշակով արտասահման մեկնելու իրավունքով։

Վիտալի Տիխովը 1916 թվականից մասնակցել է Գեղարվեստական շրջիկ ցուցահանդեսների ընկերության կազմակերպած ցուցահանդեսներին։ Նույն թվականին նա դարձել է Ընկերության անդամ։ Նա մասնակցել է Ընկերության XLIV, XLV և XLVI ցուցահանդեսներին։

1930-ական թվականներին նկարչի արվեստը կրել է որոշակի փոփոխություններ։ Նա սկսում է ստեղծել նկարներ՝ նվիրված նոր հասարակության կառուցմանը, ինդուստրացմանը, Բանվորագյուղացիական Կարմիր բանակին ու նավատորմին, որոնցից են «Կարմիրնավատորմայինների ազատ լողալը» (), «Ватер-поло», «Բանվորուհիները Բալթֆլոտի ենթաշեֆ նավում» () նկարները և այլն։ Սակայն մինչև կյանքի վերջը Վիտալի Տիխոնովը շարունակել է ստեղծագործել նյու ժանրում։

Վիտալի Տիխովը մասնակցել է 1933 թվականին անցկացված «Բանվորագյուղացիական Կարմիր բանակի տասնհինգ տարին» և 1938 թվականին անցկացված «Բանվորագյուղացիական Կարմիր բանակի քսան տարին» ցուցահանդեսներին։

Վիտալի Տիխովն ամուսնացած է եղել նկարչուհի Մարիա Լվովնա Տիխովա-Ֆինկելշտեյնի հետ։

Վիտալի Տիխովը մահացել է 1939 թվականին Լենինգրադում (ներկայում՝ Սանկտ Պետերբուրգ)։

## Փաստեր
* Վիտալի Տիխովի «Լողացող կանայք» (, 1923 թվական) նկարն զբաղեցրել է չորրորդ տեղը 2011 թվականի ամենաթանկ նկարների շարքում. այն աճուրդում վաճառվել է 16&nbsp;840&nbsp;000 ռուբլով։

## Պատկերասրահ

Պատկեր:Nude 02 by Tikhov.jpg|**«Նստած մերկ կինը»** (1911), *կտավ, յուղաներկ*, *մասնավոր հավաքածու*
Պատկեր:Nude by Tikhov.jpg|**«Մերկ կինը»** (1910-ական թվականների վերջ – 1920-ականների սկիզբ), *կտավ, յուղաներկ*, *մասնավոր հավաքածու*
Պատկեր:Surf by Tikhov.jpg|**«Ալեբախություն (Լողացող կանայք)»** (1913), *կտավ, յուղաներկ*, *մասնավոր հավաքածու*
Պատկեր:Nude 03 by Tikhov.jpg|**«Մերկ կնոջ դիմանկար»** (1919), *կտավ, յուղաներկ*, *մասնավոր հավաքածու*
Պատկեր:Stakhanovite from OGPU plant by Tikhov.jpg|**«ՊՔՄԿ անվան գործարանի ստախանովականները»** (1931 թվականից հետո), *կտավ, յուղաներկ*, «Բանվորը և կոլտնտեսուհին» թանգարանային-ցուցահանդեսային կենտրոն]]


## Ծանոթագրություններ

## Գրականություն
* 
* 
* 
* 

## Արտաքին հղումներ
* 
* 

Կատեգորիա:20-րդ դարի ռուս նկարիչներ
Կատեգորիա:Իմպրեսիոնիստ գեղանկարիչներ
Կատեգորիա:Պերեդվիժնիկներ
Կատեգորիա:Ռուս նկարիչներ
Կատեգորիա:Ռուսական կայսրության նկարիչներ